Darko Milošić
Darko Milošić (Zagreb, 22. 7. 1967), hrvatski pisac, esejist, prevoditelj, publicist i bloger.

Završio je studij književnosti (kroatistiku) na Filozofskom fakultetu Sveučilišta u Zagrebu. Karijeru započinje kao profesor književnosti u osnovnoj školi (1992/1993), a od 1994. radi u Školi za umjetnost, dizajn, grafiku i odjeću u Zaboku. Završio je prvi stupanj NLP-a i educirao se za savjetnika iz područja geštaltističke psihoterapije. Kasnije se vraća u Zagreb i počinje se baviti pisanjem odnosno prevođenjem s engleskog jezika, osobito stručne i popularne literature iz sfere psihologije, pedagogije, teologije i publicistike. Od 2011. godine piše blog pod pseudonimom "gospon profesor" na Večernjem listu. Godine 2013. objavio je zbirku eseja 55 lakih komada, a dvije godine kasnije novu zbirku naslovljenu Novi laki komadi. Objavljuje književne kritike i esejističke tekstove u dvotjedniku za kulturna i društvena zbivanja Zarez, te na drugim internetskim medijima.

Djela 
 55 lakih komada (Zagreb: Sandorf, 2013), 
 Zagreb Noir (Zagreb: Durieux, 2014), koautor uz 13 ostalih, ur. Ivan Sršen, 
 Novi laki komadi (Zagreb: Sandorf, 2015),

Vanjske veze 
 Blog "gospon profesor" Darka Milošića na Večernjem listu
 Darko Milošić  na stranicama SS Sudigo Zabok

Hrvatski pisci
Hrvatski esejisti
Hrvatski publicisti
Hrvatski prevoditelji
Blogeri
Biografije, Zagreb
Authority control